# data[].attributes.body
V piatok 3.10. sa naša škola premenila na kráľovstvo úsmevov! Oslávili sme totiž Svetový deň úsmevu, ktorý nám pripomína, aké dôležité je rozdávať radosť a dobrú náladu. Počas dňa sme sa zapojili do rôznych úsmevných aktivít. Zistili sme, že úsmev nestojí nič, ale dokáže zmeniť celý deň.

Deň úsmevu nám pripomenul, že aj malý úsmev má veľkú silu. Stačí jeden, aby sa svet stal krajším miestom.
Tak sa usmejte aj vy – práve teraz! 😊

# data[].attributes.headline
Zapájame sa do ďalšieho projektu s českou školou

# data[].attributes.subject
Zapájame sa do ďalšieho projektu s českou školou

# data[].attributes.headline
Návšteva družobnej školy vo Frýdlante nad Ostravicí

# data[].attributes.subject
Návšteva družobnej školy vo Frýdlante nad Ostravicí

# data[].attributes.body
Dňa  2.10. 2025 sme mali možnosť navštíviť našu družobnú školu vo Frýdlante nad Ostravicí. Po srdečnom privítaní nás čakal bohatý program, ktorý nám umožnil nahliadnuť do miestnej kultúry a zároveň si vyskúšať niečo nové.

Jedným z hlavných bodov programu bola tvorivá dielňa, kde sa žiaci oboznámili s jednoduchou technikou smaltovania. Táto technika je pre región Frýdlantu typická a má dlhoročnú tradíciu. Pod vedením skúsenej lektorky si každý žiak vytvoril vlastný malý umelecký výtvor.

Po tvorivej časti nasledoval športový program. V telocvični sme si spoločne zahrali florbal, ktorý priniesol nielen radosť z pohybu, ale aj utuženie priateľských vzťahov medzi žiakmi oboch škôl. Zápasy prebiehali v priateľskej atmosfére, no nechýbalo ani nasadenie a tímový duch.

Ďakujeme družobnej škole vo Frýdlante nad Ostravicí za krásne strávený deň, plný nových zážitkov, zručností a priateľstiev. Tešíme sa na ďalšie spoločné stretnutia!

# data[].attributes.headline
Dalia z Egypta súčasťou hodín cudzieho jazyka

# data[].attributes.subject
Dalia z Egypta súčasťou hodín cudzieho jazyka

# data[].attributes.body
Vedeli ste, že „koshery“ je pre Egypťanov niečo podobné ako pre nás „halušky“ alebo pre Čechov ich „smažák“? My nie. A okrem tohto sme sa dnes dozvedeli mnoho iných zaujímavostí, ktoré nám dnes predstavila naša nová dobrovoľníčka z Kericu Dalia Sabri, pochádzajúca z krajiny faraónov, sfíng, hieroglyfov, korenia a nádherných kultúrnych pamiatok, Egypta. Dalia sa oddnes stáva súčasťou hodín cudzích jazykov, kde priblíži našim žiakom nielen svoju krajinu, jej zvyky, ale bude pravidelnou súčasťou našich hodín. Tešíme sa na túto spoluprácu, ktorá, ako sme sa mohli dnes presvedčiť, rozviazala „jazýčky“ a zvedavosť mnohých žiakov, ktorí Daliu zasypali svojimi otázkami. Ďakujeme organizácii KERIC za spoluprácu. Vyučujúci cudzích jazykov.

# data[].attributes.body
Dňa 7. októbra 2025 sa v priestoroch našej školy uskutočnili Dni voľby povolania pre žiakov deviateho ročníka.Pod vedením poradkýň z Centra pedagogicko-psychologického poradenstva v Čadci sa venovali téme voľby povolania a výberu strednej školy.Prostredníctvom rozhovorov a aktivít spoznávali svoje záujmy a schopnosti, ktoré im pomôžu pri rozhodovaní o ich budúcej profesijnej ceste. Možnosť konzultácií spolu s deťmi mali aj rodičia, ktorí mohli osobne prísť a spolu s dieťaťom zistiť jeho záujmy a smerovanie. Podujatie bolo pre žiakov prínosné a motivovalo ich premýšľať o svojich cieľoch a možnostiach do budúcnosti. Poradkyniam ďakujeme za ich profesionálny a ľudský prístup.

# data[].attributes.body
Aj tento rok si žiaci našej školy pripomenuli 26. september – Európsky deň jazykov, ktorý každoročne oslavujeme rôznorodými aktivitami na hodinách anglického a nemeckého jazyka. Cieľom tohto dňa je priblížiť deťom jazykovú a kultúrnu rozmanitosť Európy, podporiť ich záujem o cudzie jazyky a rozvíjať jazykovú senzibilitu.

Počas vyučovania sa žiaci zapojili do viacerých kreatívnych a zábavných činností:

vytvorili balóny šťastia a priateľstva, ktoré symbolizovali nielen kamarátstvo medzi deťmi, ale aj porozumenie medzi národmi a jazykmi,

vypracovali projekty o nemecky hovoriacich krajinách, v ktorých predstavili typické znaky a kultúrne špecifiká jednotlivých štátov, doplnené o zaujímavosti a pozoruhodnosti,

porovnávali päť slov v rôznych nemecky hovoriacich krajinách, pričom objavovali ich významové a jazykové rozdiely.

pripravili a vychutnali si pravý anglický čaj, čím si originálnym spôsobom priblížili britskú kultúru,

maľovali vlajky európskych krajín a zoznamovali sa s rôznymi slovami a frázami v cudzích jazykoch,

zaspievali si známu pieseň "Hlava, ramená, kolená, palce" v rôznych jazykoch.

Veríme, že tento deň bol pre všetkých inšpiratívny a motivujúci a že si žiaci odniesli nielen nové vedomosti, ale aj pekné zážitky z objavovania jazykov a kultúr, ktoré nás obklopujú.

# data[].attributes.headline
Reverzný test prvákov? Žiadna reverzná jazda!

# data[].attributes.subject
Reverzný test prvákov? Žiadna reverzná jazda!

# data[].attributes.body
Prvácke víly (pani učiteľky) a podporné víly (členky školského podporného tímu) absolvovali spoločne s reverznými hrdinami (žiaci 1. ročníka) v prechádzajúcich dňoch mesiaca september Reverzný test na vlastnej koži. Test zisťuje zrelosť na výučbu čítania podľa toho, ako dokáže žiak rozlišovať identické a neidentické páry figúr, sústrediť sa na takúto úlohu a vydržať pri nej.

Výsledok? Spoločne sme test zvládli s úsmevom – ukázalo sa, že pripravení na čítanie by sme i boli, ale ešte musíme potrénovať superschopnosti – vytrvalosť, trpezlivosť a samostatnosť.

Keď to ale tak sledujeme, musíme skonštatovať, že každým dňom zvyšujeme level.

Podporné komando Z&M a prvácki reverzní hrdinovia

# data[].attributes.headline
Učíme sa pre život: Cesnaková nátierka zo školskej záhrady

# data[].attributes.subject
Učíme sa pre život: Cesnaková nátierka zo školskej záhrady

# data[].attributes.body
Žiaci siedmeho ročníka si na hodine sveta práce vyskúšali, aké je to prepojiť záhradnícke a kuchárske zručnosti. Zo školskej záhrady si priniesli  vypestovaný cesnak a pripravili z neho chutnú cesnakovú nátierku, ktorá všetkým veľmi chutila. Okrem práce v kuchyni sa dozvedeli aj viac o pestovaní cesnaku a o jeho význame pre zdravie človeka. Aj takto sa učíme pre život – od semienka v pôde až po jedlo na stole.

# data[].attributes.headline
Zapojili sme sa do projektu Biela pastelka

# data[].attributes.subject
Zapojili sme sa do projektu Biela pastelka

# data[].attributes.body
Dňa 4.septembra 2025 sa žiaci 8. a 9. ročníka zúčastnili exkurzie na medzinárodnej výstave Agrokomplex v Nitre. Cieľom podujatia bolo priblížiť žiakom rôzne oblasti poľnohospodárstva, lesníctva a potravinárstva a ukázať im široké možnosti ďalšieho štúdia i budúceho povolania. Počas exkurzie si žiaci prezreli modernú poľnohospodársku techniku, zoznámili sa s chovom hospodárskych zvierat a zistili, aké dôležité miesto má poľnohospodárstvo v každodennom živote. Zaujímavou súčasťou boli aj ukážky spracovania potravín, výstavy produktov či praktické ukážky práce v lesníckych odboroch. Exkurzia bola pre žiakov nielen poučná, ale aj inšpirujúca. Mnohí z nich si uvedomili, že poľnohospodárske, lesnícke a potravinárske odbory ponúkajú široké uplatnenie a perspektívu do budúcnosti.

# data[].attributes.body
Aj tento rok, hoci v netradičnom jesennom termíne, sme boli súčasťou sprievodného programu národnej súťažnej prehliadky - 57. ročníka Palárikovej Rakovej.

Naši žiaci so záujmom o dramatické umenie sa zúčastnili na  dynamickom a kreatívnom divadelnom workshope, ktorý  viedol herec a pedagóg Mgr. art. Michal Tomasy. Tento workshop priniesol nielen umelecké inšpirácie, ale aj prvky tímovej práce, improvizácie a sebavyjadrenia.

Svoje skúsenosti žiaci zúročili aj v opačnej role – stali sa „pedagógmi“ a sami pripravili dva rovesnícke workshopy. Jeden  pre žiakov ZŠ M. Mravca Raková-Trstená, druhý pre mladých divadelníkov z Rakovej a okolia. Bola to pre nich výnimočná skúsenosť – stáť pred rovesníkmi, odovzdávať im svoje poznatky a viesť ich k spoločnej tvorbe.

Za tieto príležitosti ďakujeme Kysuckému kultúrnemu stredisku v Čadci a tiež nášmu pánovi riaditeľovi za umožnenie byť súčasťou sprievodného programu.